
Parlamentul  României

Camera  Deputaţilor

Comisia pentru industrii si servicii

 Plx.24/2010                                                                                                      Bucureşti, 26.10.2010




                                                                                                   Nr. 23/25/2010
BIROUL PERMANENT
AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra propunerii legislative pentru modificarea Legii minelor nr.85/2003, transmis cu adresa nr. Pl.x.24 din 15 februarie 2010 şi înregistrat la comisie cu nr.23/25 din 16 februarie 2010.
În raport de obiectul şi conţinutul său, propunerea legislativă face parte din categoria legilor organice.

PREŞEDINTE,

Iulian Iancu

                                   Parlamentul  României

Camera  Deputaţilor

Comisia pentru industrii si servicii
PLx 24/2010                                                                                                                   Nr.23/25/2010

RAPORT  
asupra propunerii legislative pentru modificarea Legii minelor nr.85/2003

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată spre dezbatere în fond, cu                propunerea  legislativă pentru modificarea Legii minelor nr.85/2003, transmisă cu adresa nr. Pl.x 24 din 15 februarie 2010 şi înregistrată la comisie cu nr.23/25 din 16 februarie 2010.

Conform prevederilor art. 75 alin.(1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră Decizională.
Senatul în calitate de primă Cameră sesizată, a respins această propunere legislativă  în şedinţa din 8 februarie 2010.


Propunerea legislativă are ca obiect de reglementare modificarea Legii minelor nr. 85/2003, cu modificările şi completările ulterioare, vizând ca anumite resurse minerale, respectiv rocile utile, apele geotermale, gazele care le însoţesc, apele minerale gazoase şi plate, precum şi apele minerale terapeutice, vor aparţine domeniului public al unităţilor administrativ teritoriale în raza cărora se află aceste resurse.


Iniţiatorii argumentează propunerea legislativă prin faptul că unităţile administrativ-teritoriale deţinătoare ale acestor resurse minerale sunt într-un grav dezechilibru financiar, neavând posibilitatea obţinerii unor venituri din folosirea acestor bogăţii aflate pe teritoriul lor.
Consiliul Legislativ, a avizat favorabil propunerea legislativă cu unele observaţii şi propuneri, aviz transmis cu adresa nr. 1039 din 16.09.2009.
Guvernul a transmis două puncte de vedere prin care nu susţine adoptarea acestei iniţiative legislative, puncte de vedere transmise cu adresele:
·  nr. 2716/27.10.2009; 
·  nr. 8272/DRP din 27.09.2010 

Comisia juridică, de disciplină şi imunităţi, a avizat favorabil propunerea legislativă, aviz transmis cu adresa nr. Pl.-x 24/2010 din 3 martie 2010;

Comisia pentru administraţie publică, amenajarea teritoriului şi echilibru ecologic a avizat favorabil propunerea legislativă, aviz transmis cu adresa nr. 26/966 din 8 martie 2010.
Membrii Comisiei pentru industrii şi servicii au examinat propunerea legislativă în şedinţa din 26 octombrie 2010 şi au hotărât, cu unanimitate de voturi, să propună plenului Camerei Deputaţilor respingerea acestei iniţiative legislative.


La lucrările comisiei au participat următorii invitaţi: domnul Alexandru Pătruţi – Preşedinte al Agenţiei Naţionale de Resurse Minerale, domnul Ionescu Emil - director  la Ministerului Economiei, Comerţului şi Mediului de Afaceri şi doamna Diaconescu Lucica, şef serviciu  Ministerului Finanţelor Publice.

La lucrările comisiei au fost prezenţi 23 de deputaţi din totalul de 26 de deputaţi membri ai comisiei.

În raport de obiectul şi conţinutul său, propunerea legislativă face parte din categoria legilor organice.

                        PREŞEDINTE,                                                               SECRETAR,
                          Iulian Iancu                                                                  Mircea Marin
Consilier parlamentar,

  Viorica Petraşcu

